เป็นตกขาวสีเหลืองคันนิดๆมีกลิ่นคาวปลา แล้วเวลาเสร็จจากการมีเพศสัมพันธ์ผู้ชายเขาก็จะคันด้วยมีวิธีรักษาไหมค่ะแล้วจะหายขาดไหม
สวัสดีค่ะ ตกขาวคือสารคัดหลั่งที่ออกมาจากช่องคลอด มีทั้งตกขาวที่ปกติและไม่ปกติ ตกขาวที่ิผิดปกติคือตกขาวที่มีสีผิดไปจากสีขาว มีกลิ่นเหม็น หรือทำให้มีอาการแสบคันช่องคลอดร่วมด้วย หรือตกขาวสีขาวที่มีปริมาณมากผิดปกติคือออกมาเป็นก้อนคล้ายนมบูดในกรณีนี้น่าจะเป็นตกขาวที่ผิดปกติค่ะ อาจเกิดจาก-ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็น เป็นโรคติดต่อทางเพศสัมพันธ์ คู่นอนจึงอาจมีอาการคันหรือระคายเคืองอวัยะเพศได้-ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ-การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดแนะนำพบสูตินรีแพทย์เพื่อตรวจภายในและนำตกขาวที่ผิดปกติไปตรวจดูว่าเป็นเชื้ออะไร จะได้ให้ยาฆ่าเชื้อได้ตรงโรคค่ะ ถ้าเป็นเชื้อราจะใช้ยาฆ่าเชื้อราที่เป็นยาเหน็บช่องคลอด ถ้าเป็นเชื้อแบคทีเรียจะเป็นยายาปฏิชีวนะในรูปแบบยาเม็ดรับประทาน หากพบว่าเป็นโรคติดต่อทางเพศสัมพันธ์ ควรพาคู่นอนไปรักษาด้วย จึงจะหายขาดการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ ยังไม่ซื้อยาเหน็บใดๆมาใช้เอง